*Likumprojekts*

**Grozījumi Iepakojuma likumā**

**Izdarīt Iepakojuma likumā (Latvijas Republikas Saeimas un Ministru Kabineta Ziņotājs, 2002, 3. nr.; 2005, 11. nr.; Latvijas Vēstnesis, 2010, 205. nr.; 2011, 93. nr.; 2016, 241. nr.; 2018, 225. nr.; 2019, 224., 225. nr.) šādus grozījumus:**

**1. 1. pantā:**

**izteikt 1. punktu** šādā redakcijā:

“1) **atkārtoti lietojams iepakojums** – iepakojums, kas ir projektēts, izstrādāts un laists tirgū, lai aprites ciklā to pārvietotu vai nodrošinātu tā rotāciju vairākkārt, to atkārtoti piepildot vai izmantojot tam pašam nolūkam, kādam tas sākotnēji paredzēts;”;

**izslēgt 6., 7.un 8. punktu;**

**papildināt ar 13. punktu šādā redakcijā:**

**„13) kompozīta iepakojums – iepakojums, kas izgatavots no diviem vai vairākiem dažādu materiālu slāņiem, kurus nevar atdalīt manuāli un kuri veido vienu nedalāmu vienību, kas sastāv no iekšējās kameras un ārējā korpusa, kuru šādā veidā piepilda, uzglāba, pārvada un lieto;”.**

**2. 2. pantā:**

**papildināt ievaddaļu pēc vārdiem un pieturzīmes “**ietekmi uz vidi,” ar vārdiem “sekmējot pāreju uz aprites ekonomiku”;

papildināt 4. punktu pēc vārdiem “izlietotā iepakojuma” ar vārdiem “pārstrādi un”.

3. Izteikt 6. panta 2. punktu šādā redakcijā:

„2) iepakojumam jābūt projektētam, ražotam un izmantojamam tādā veidā, lai veicinātu tā atkārtotu izmantošanu, reģenerāciju un pārstrādi atbilstoši atkritumu apsaimniekošanas hierarhijai un lai maksimāli samazinātu tā ietekmi uz cilvēka veselību un vidi, kad izlietoto iepakojumu vai izlietotā iepakojuma apsaimniekošanas darbību rezultātā radušos atkritumus apglabā;”

4. Izteikt 9. panta 3. punktu šādā redakcijā:

„3) ja izlietoto iepakojumu paredzēts reģenerēt, to kompostējot, – iepakojuma īpašībām jābūt tādām, kas ļauj to dalīti savākt un kompostēt. Šim iepakojumam jābūt tādam, kas bioloģiskās iedarbības rezultātā spēj sadalīties, – galvenokārt par oglekļa dioksīdu, biomasu un ūdeni. Oksonoārdāmas plastmasas iepakojumu neuzskata par bioloģiski noārdāmu.”

5. Izteikt III nodaļas nosaukumu šādā redakcijā:

„Izlietotā iepakojuma rašanās novēršana un apsaimniekošana”

6. Izteikt 12. pantu šādā redakcijā:

„12. pants. Izlietotā iepakojuma rašanās novēršanai un apsaimniekošanai izmanto šādas metodes:

1) izlietotā iepakojuma rašanās samazināšana, samazinot arī iepakojuma materiālietilpību un bīstamību un attīstot videi draudzīgas preces un tehnoloģijas, kas saistītas ar iepakojuma ražošanu, sadali, iepakošanu un tirdzniecību, un izlietotā iepakojuma apsaimniekošanu;

2) lietotā iepakojuma un izlietotā iepakojuma nodošana vai savākšana no patērētāja, cita gala lietotāja vai no atkritumu plūsmas, piemērojot tam visatbilstošāko atkritumu apsaimniekošanas veidu;

3) iepakojuma atkārtota izmantošana un sagatavošana atkārtotai izmantošanai vidi saudzējošā veidā un neapdraudot pārtikas higiēnu vai patērētāju drošību;

4) izlietotā iepakojuma pārstrāde un reģenerācija:

a) izlietotā iepakojuma pārstrāde, arī organiskā pārstrāde [bioloģiski noārdāmo izlietotā iepakojuma sastāvdaļu novietošana aerobā (kompostēšana) vai anaerobā (biometanizācija) vidē kontrolētos apstākļos, izmantojot mikroorganismus] stabilu organisko pārpalikumu vai metāna izdalīšanai, izņemot apglabāšanu atkritumu izgāztuvē vai poligonā,

b) enerģijas ieguve;

5) izlietotā iepakojuma apglabāšana tādā veidā, kas neapdraud cilvēka dzīvību un veselību, vidi, kā arī personu īpašumu;

6) plastmasas iepirkumu maisiņu patēriņa samazināšana.

7. Izteikt 13. panta otro daļu šādā redakcijā:

„(2) Ministru kabinets nosaka:

1) visa izlietotā iepakojuma un dažādu iepakojuma veidu reģenerācijas, tostarp pārstrādes mērķus un termiņus to izpildei;

2) izlietotā iepakojuma pārstrādes mērķu izpildes aprēķināšanu;

3) prasības atkārtoti lietojamā iepakojuma apjoma aprēķināšanai;”

8. Izteikt 14. pantu šādā redakcijā:

“**14. pants.**

(1)Jautājumus par izlietotā iepakojuma rašanos novēršanu un apsaimniekošanu ietver atsevišķā atkritumu apsaimniekošanas valsts plāna un reģionāla plāna atkritumu apsaimniekošanas nodaļā, kuru pirms apstiprināšanas nodod sabiedriskai apspriešanai ar iepakojuma ražotājiem, iepakotājiem, iepakojuma apsaimniekotājiem, valsts un pašvaldību institūcijām, kā arī ar sabiedrību.

(2) Šā panta pirmajā nodaļa minētais plāns ietver ekonomikas instrumentus, ražotāja paplašinātās atbildības shēmas aprakstu un citus pasākumus, lai mazinātu iepakojuma ietekmi uz vidi un stimulētu atkritumu apsaimniekošanas hierarhijas piemērošanu. Pasākumus izstrādā, ievērojot prasības attiecībā uz vides un patērētāju veselības aizsardzību, drošumu un higiēnu, kvalitātes aizsardzību, iepakoto preču un izmantoto materiālu autentiskumu un tehniskajiem raksturlielumiem, kā arī rūpniecisko un komerciālo īpašumtiesību aizsardzību.”

9. 15. pantā:

izteikt otras daļas 2. punktu šādā redakcijā:

2) organizē izlietotā iepakojuma apsaimniekošanu, sadarbojoties ar pašvaldībām, nodrošinot ka:

a) izlietotā iepakojuma apsaimniekošanas sistēma ir nediskriminējoša, atvērta dalībai visiem atbilstošo nozaru komersantiem, arī importētajiem, un nerada šķēršļus tirdzniecībai vai konkurences izkropļojumus;

b) tiek ievēroti nepieciešamie kvalitātes standarti izlietotā iepakojuma, tai skaitā izlietotā kompozīta iepakojuma, pārstrādes nozarēs.”

papildināt trešo (prim) daļu pēc vārda “apsaimniekošanu” ar pieturzīmi un vārdiem “, nodrošinot efektīvu izlietotā iepakojuma kvalitātes kontroles un izsekojamības sistēmu.”;

izteikt ceturto daļu šādā redakcijā:

“(4) Izlietoto iepakojumu, kas tika savākts Latvijas teritorijā un nosūtīts uz citu dalībvalsti pārstrādei, noteiktos mērķrādītājos ieskaita tikai Latvija.”;

papildināt ar ceturto (prim) daļu šādā redakcijā:

“(41) No Eiropas Savienības eksportētā izlietotā iepakojuma apjomu noteiktos mērķrādītājos Latvija ieskaita tikai tad, ja saskaņā ar Eiropas Parlamenta un Padomes 2006. gada 14. jūnija Regulu (EK) Nr. 1013/2006 par atkritumu sūtījumiem eksportētājam ir pamatoti pierādījumi tam, ka atkritumu sūtījums atbilst minētās regulas prasībām un ka izlietotā iepakojuma pārstrāde vai reģenerācija ārpus Eiropas Savienības ir notikusi saskaņā ar nosacījumiem, kas atbilst Eiropas Savienības normatīvā regulējuma prasībām par izlietotā iepakojuma un atkritumu apsaimniekošanu.”;

papildināt ar ceturto divi (prim) daļu šādā redakcijā:

“(42) Noteiktos mērķrādītājos neieskaita to izlietotā iepakojuma apjomu, kas tika ieviests no citām valstīm pārstrādei Latvijas teritorijā.”.

10. Izteikt IV nodaļas nosaukumu šādā redakcijā:

“Informācijas sistēmas un ziņošana”

11. Papildināt 19. panta pirmo daļu pēc vārdiem un pieturzīmes “un materiālu veidiem,” ar vārdiem un pieturzīmi “tostarp informāciju par iepakojuma materiālu un to ražošanā izmantoto komponentu toksicitāti vai bīstamību,”.

12. Izteikt 20. panta pirmo daļu šādā redakcijā:

“20. pants.

(1) Valsts vides dienests katru gadu Ministru kabineta noteiktajā formātā sagatavo un publicē savā tīmekļvietnē ziņojumu par valstī izlietotā iepakojuma apjomu, materiālu veidiem un apsaimniekošanu.”

13. Papildināt 21. pantu ar trešo daļu šādā redakcijā:

“(3) Vides aizsardzības un reģionālās attīstības ministrija izvērtē izlietotā iepakojuma pārstrādes mērķu izpildi un, ja ir nepieciešams pagarināt termiņus šo mērķu sasniegšanai, sagatavo plānu iesniegšanai Eiropas Komisijā. Ministru kabinets nosaka prasības izlietotā iepakojuma pārstrādes mērķu izpildes termiņu pagarināšanai nepieciešamo plānu saturam.”

14. Papildināt pārejas noteikumus ar 13. punktu šādā redakcijā:

“5. Ministru kabinets līdz 2020. gada 1. jūlijam izdod šā likuma 13. panta otrajā daļā, 20. panta pirmajā daļā un 21. panta otrajā daļā minētos noteikumus.”

15. Papildināt informatīvo atsauci uz Eiropas Savienības direktīvām ar 5. punktu šādā redakcijā:

“5) Eiropas Parlamenta un Padomes 2018. gada 30. maija direktīvas 2018/852/ES, ar ko groza Direktīvu 94/62/EK par iepakojumu un izlietoto iepakojumu (Dokuments attiecas uz EEZ).”

Vides aizsardzības un

reģionālās attīstības ministrs Juris Pūce